cyanic-selkie/wikianc huggingface dataset:
Иван Фирцак “Кротон”
Оцѣнѣня
В Бѣлках на домѣ, де жив, установлена памятна табла, а в центрѣ села 26. юла 2009 сяточно быв отвореный памятник.
Референции
Катеґорія:Русиньскы шпортовцы
24. апріль
24. апріл — 114. день рока (115. в переступнім роцї) в ґреґоріаньскім календарю. До кінце рока оставать.
Новинка Сова
Новинка Сова — илустроваиа сатирична новинка русофилского характера, выдавана в Унгварѣ и Будапештѣ од юла 1871.
Перве число вышло 2. юла 1871 в Унгварѣ. За редактора и выдавателя быв означеный Виктор Кимак. Але фактичный выдаватель быв Еммануил Грабарь.
Предистория
Межи членами Общества Св. Василия Великого, дописователями новинкы Свѣт, редактором котрой быв Виктор Кимак, и в читательскых кругах настав розкол межи радикалныма русофилами, котры подтримовали редактора и основнов массов читательства, прихыленых идеи умѣрености, неконфликтованя з властями державы и епархии.
2. фебруара 1871 на засѣданю Общества Св. Василия Великого Виктор Кимак быв одстраненый з поста редактора.
Нова новинка
По одстранѣню од редакторства Виктор Кимак призвав группу русинскых писательох и публицистох (Анатолий Кралицкый, Евгений Фенцик, Иван Силвай, Кирил Сабов) до участи в новой сатиричной новинцѣ Сова, де продовжив нападати на епископа и державну политику. В истории новинарства Мадярского кралевства се быв уникатный случай, коли публициста систематично нападав высше церковне веджѣня. По первом числѣ Совы епископ домог ся од властника печатнѣ перестати з выпуском новинкы. Виктор Кимак продовжив выдавати новинку в Будапештѣ, де вышли еще четыри числа, покы новинку не заказали.
Непознатым зостав автор ядовитых карикатур на епископа Панковича. Редактор Виктор Кимак по таком поворотѣ подѣй рѣшив за лѣпше емигровати до России, де зостав до конця живота.
Референции
Катеґорія:Русинскы новинкы
Кротон
Кротон може означовати тоты понятя:
Енклитика
Енкли́тика, ἐγκλιτικός од ἐγκλίνω схылям ся — еден припад клитикы: ненадголошене слово, котре стоить за надголошеным и привязане ку тому слову прозодично.
В русинском языку: по́й лем, каза́в ем ти, соко́чу го.
Фредерик Сенгер
Фредерик Сенгер, Frederick Sanger, *13. август 1918, Рендком, Споене кральовство — †19. новембер 2013, Кембридж, Споене кральовство, — быв британскый биохемик. Дотеперь е единым двоитым Нобеловым лавреатом з хемии.
Научна карьера
Под вплывом отця, котрый быв практикуючый дохтор, Фредерик зачаточно хотѣв ся учити на дохтора, але еще перед тым, як ишов на универзиту, роздумав ся, же лѣпше ся концентруе на едну научну проблему, бо дохторска практика, навспак, потребуе многосторонность. И так на Кембриджской универзитѣ выбрав собѣ катедру биохемии, неодовго перед тым закладену Нобеловым лавреатом Ф.Г. Гопкинсом, де были молоды ентузиастичны учены. По зысканю бакаларьского ступеня (1939) зостав на универзитѣ працовати в биохемичной лаборатории и продовжати штудии на зысканя доктората (1943). В лаборатории была вывинута шпециалны техникы фракционованя протеинох и то дало реалну можность выявити точну хемичну штруктуру сих фундаменталных компонентох живой материи. Сенгеру удало ся вывинути новый метод, зоз котрым ся дало найти штруктуру протеинох, зокрема инзулину, за што достав свою перву Нобелову награду (1958).
Далшы выгледованя
Около року 1960 Сенгер обернув свою увагу на нуклеовы квасы, RNA и DNA, и вывинув методы на вызначѣня малых послѣдовностей в RNA. Робота кулминовала около року 1975 зоз вывоем дидеокси-метода на вызначѣня послѣдовностей в DNA. В року 1977 Сенгер проуказав ефективность свого метода, коли дешифровав послѣдовность нуклеотидох в шпирали DNA бактериофага fx174, котра ся складовала зоз 5 375 нуклеотидох. За тым послѣдавало дешифрованя людской митохондриалной DNA (16 338 нуклеотидох) и далшы. Метод быв дале вылѣпшеный и автоматизованый на иншых людскых геномах (3 милиарды нуклеотидох).
Фредерик Сенгер достав свою другу Нобелову награду з хемии в року 1980.
На честь Фредерика Сенгера названый Инштитут Сенгера, основаный в року 1992, котрый занимать ся генетичныма выгледованями.
Референции
Катеґорія:Нобеловы лавреаты з хемии
Клитика
Кли́тика, κλιτικός склонный — ненадголошене слово, котре ся привязуе ку другому, надголошеному, и творить з ним едно фонетичне слово:
24. децембер
24. децембер — 358. день рока (359. в переступнім роцї) в ґреґоріаньскім календарю. До кінце рока оставать.
Бретеёвце
Бретеёвце є село в окресї Пряшів в Пряшівскім краю на юговыходї Словеньска.
Бенін
Названя
Катеґорія:Країны
Украинска народна рада Пряшовщины
Украинска народна рада Пряшовщины — представницка организация русинского обывательства Словакии по Другой свѣтовой войнѣ (1945–1952), створена з приходом Червеной армады.
Взник
Уже з конця року 1944 в ослободженых селах и мѣстах Словакии з русинскым обывательством зачали створьовати рады. Представителѣ тых рад зобрали ся в Пряшовѣ 1. марца 1945 на зъѣзд и створили Украинску народну раду Прящовщины на оборону интересох русинского обывательства. Зъѣзд легализовав Карпаторусский Автономный Совет Национального Освобождения (КРАСНО) як нелегалного предходника УНРП.
Заник
По переворотѣ в фебруарѣ 1948 нова комунистична чехословацка влада створила централизовану систему, яка не потребовала таку организацию як УНРП, што мала жаданя и на административу региона. Подля рекомендаций централной влады, в року 1951 прокомунистичный генералный секретарь Иван Рогаль-Илькив выголосив самороспуск УНРП. Формално УНРП екзистовала до 11. децембра 1952. По занику УНРП быв створеный Приготовный комитет про основаня КСУТ.
Референции
Катеґорія:Организации в Чехословакии
Белґія
БелҐія Катеґорія:Белґія Катеґорія:Країны Катеґорія:Европска унія
Едмунд Гиллари
Сер Едмунд Гиллари, повным йменом Едмунд Персивал Гиллари, Sir Edmund Percival Hillary, * 20. юл 1919, Окленд, Новый Зеланд – † 11. януар 2008, Окленд, Новый Зеланд — новозеландскый алпиниста, поларный выгледователь и меценаш. 29. мая 1953 въедно зоз Шерпом Тензингом Норгейом яко первый во свѣтѣ задокументовано добыв вершину Монт Евереста.
Референции
Катеґорія:Вандровници Катеґорія:Меценашы
Виктор Кимак
Виктор Федоров Кимак (*1840 — †1900/1901, Одесса, Российска империя) — русинскый педагог, новинарь, историк русофилской ориентации.
Робота в гимназии
Закончив Унгварску гимназию и богословску семинарию з найлѣпшыма нотами, але духовного званя ся зрюк. Наступив до Унгварской гимназии яко профессор истории. Историю выучовав на русском языцѣ, з курса лекций склав учебник, котрый быв выданый Обществом Св.Василия Великого под назвов Всемирная исторія в трьох томах (1868-1870).
Робота в Обществѣ Св.Василия Великого
Виктор Кимак быв найактивнѣйшым членом Общества Св.Василия Великого. В юну 1869 быв выбраный редактором новинкы Свѣтъ, его помочным редактором бы Виктор Гебей. Яко редактор змагав ся приблизити язык новинкы ку нормам литературного русского языка, публиковав творы русскых писательох. Активно продовжив линию пережых редакторох Юрия Игнаткова и Кирила Сабова на критику державного устрою и державной политикы, епископа Штефана Панковича, з чим зыскав собѣ многочисленных неприятельох.
Новинка, котра мала 500 передплатительох в найлѣпшой своей добѣ, была скритизована епископом, котрый поважовав такы публикации за шкодливы про позицию Русинох, вызвав духовенство ку бойкоту новинкы. Вызва мала за наслѣдок, же число передплатительох упало до 160 и печатаня новинкы приносило збыток.
2. фебруара 1871 на засѣданю Общества Св. Василия Великого член редакции отець Николай Гомичков зажадав одступлѣня Виктора Кимака з редакторства, 21 голосом против 6 Виктор Кимак быв з поста редактора одстраненый. {{Цитат 3|Пункт 6 протокола засѣданя|О. Николай Юр. Гомичковъ, имѣя пред очами общее благо Общества Св. Василія Великаго, смотря далѣе происшедшее, отъ извѣстнао времени несогласіе и раздвоеніе членовъ Общества, желая искренно прежнего согласія, по которому основано Общество Св. Василія Великаго, на иждивленіи котораго издается газета «Свѣтъ», которой настоящій редактор пускается в разные личные споры, легко могущіе повредити и существованію самого Общества Св. Василія Великаго, которыми личными спорами и оскорбленіями разных лицъ — по его убѣжденію — закоренилося и помянутое несогласіе между членами Общества, приступает къ комитету со однымъ внесеніемъ, по которому нынѣшній редакторъ «Свѣта» да воззвется на отступленіе отъ редакторства «Свѣта», издаваемого Обществом Св. Василия Великого. На сіе внесеніе Виктор Фед. Кимак, редактор «Свѣта», объявилъ комитету, что онъ по своей волѣ не откажется отъ редакціи «Свѣта», но если комитетъ рѣшитъ его той должности, онъ большинству долженъ, даже готовый покоритися всегда. На что слѣдовало голосованіе: 21 членовъ комитета голосовали на увольненіе В. Ф. Кимака отъ редакторства, 6 же противъ увольненія, 1 членъ комитета не хотѣлъ пользоватися правомъ голосованія.|Цитовано подля: Валерій Падяк. Ужгородський тижневик «Новый Свѣтъ» (1871–1872}. С. 21.}}
Проиграный бой з властями и емиграция
По одстранѣню з редакторства Свѣта Виктор Кимак продовжив нападати на епископа и державну политику зачавши в юлу 1871 редаговати и выдавати сатиричну новинку Сова. В истории новинарства Мадярского кралевства се быв уникатный случай, коли публициста систематично нападав высше церковне веджѣня. По первом числѣ Совы епископ домог ся од властника печатнѣ перестати з выпуском новинкы. Виктор Кимак продовжив выдавати новинку в Будапештѣ, де вышли еще четыри числа, покы новинку не заказали.
Министерия школства перемѣстила Виктора Кимака до гимназии в Пейчу. Виктор Кимак намѣсто того выбрав емиграцию до России, де зыскав мѣсто професора гимназии в Санкт-Петербургу и Москвѣ. В року 1874 зо здоровельных доводох перейшов до Одессы, де учив на гимназии до конця живота.
Референции
Катеґорія:Русиньскы педаґоґы Катеґорія:Русиньскы народны дїятелї Катеґорія:Русиньскы історіци
Алпинизм
Алпинизм, або алпинистика — вид шпорта, выхаджаня на тяжкодоступны горскы вершины.
Первы алпинистичны клубы взникли в серединѣ XIX. стороча. Меджинародна уния алпинистичных асоциаций (IUAA — Union Internationale des Associations d’Alpinisme) основана в року 1932. В сучасности до ней входять 90 членскых организаций зоз 69 держав.
Референции
Катеґорія:Шпорт
Проклитика
Прокли́тика, προκλίνω схылям наперед — ненадголошене слово, котре стоить перед надголошеным и фонетично ся привязуе ку тому слову.
В русинском языку: ку о́сени, лем за́втра, та пра́вда.
Бенґальскый язык
Бенґальскый язык (বাংলা) є індоарійскый язык росшыреный в Южній Азії, офіціалный язык Банґладеша. Є єден з наслїдників санскріту, палійщіны і пракріту. Зато є найвыходнїшым языком індоевропской языковой родины, ку котрій індоіраньскій ветви є заряджована вєдно з асамчінов.
Катеґорія:Языкы
24. новембер
24. новембер — 328. день рока (329. в переступнім роцї) в ґреґоріаньскім календарю. До кінце рока оставать.
Бокшай (чеперушка)
Бокшай – фамілійноє имня.
Буржоазия
Буржуазия, од bourgeoisie од  burgus (укрѣпленый город); — подля марксистичной наукы: пануючый клас капиталистичного сполоченства, котрый е властником выробных средств и добывать собѣ богатства путьом експлоатации найомной роботной силы.
Западна социология и политология мать на то одповѣдник середный клас, а понятя буржоазия поважуе за вытвор Карла Маркса и тых, што были под его вплывом.
Етимология и хоснованя слова
Слово походить из латины через французскый bourgeois, а первый раз го поужив в року 1564 во своей роботѣ Теодор де Беза́ в значѣню «варощанин».
Представитель буржуазии называть ся буржуа од bourgeois, а в простонародной речи з высмѣвным тоном буржуй:
Буржуазия в марксистичной теории и в реалности
Подля теории Маркса буржуазия сама собѣ родить гробаря: тым гробарьом е пролетариат, а в наслѣдку неминучой револуции и диктатуры пролетариата буржоазия як клас пропаде.
В российской практицѣ за буржуа быв поважованый каждый заможнѣйшый чоловѣк, а того мож было безкарно обобрати, аж и забити.
В Китайской людовой републицѣ, котра декларативно слѣдуе марксистичной теории, на практицѣ буржоазия признана повноправным и хосенным социалным класом сполоченства.
Уже и в добѣ Маркса было ясно, же буржозия ани не гомогенна, ани не ладить играти тоту роль, котру ей выписав Маркс. Насправдѣ во многых державах середный клас в реалности не мож описати як буржоазию. В западной фаховой литературѣ термин буржоазия майже пропав уже од середины 20. ст. Але тот погляд, котрый первым выповѣв Аристотел, же в основѣ политичных конфликтох суть конкурентны економичны интересы — продовжать быти популарным и в сучасности.
Референции
Катеґорія:Социална штруктура
Мария Домбровска (Подгорянка)
Мария Домбровска, роджена Ленерт, найвеце позната подля литературного псевда Марийка Подгорянка, Марійка Підгірянка, *29. марец 1881, Бѣлы Ославы, Станиславовске воеводство, Австро-Мадярщина – †19. май 1963, Рудно, УССР — украинска дѣтска поетка и учителька.
Штудии
Закончила двокласну школу в Уторопах (1889), склала екстерно испыты за 8-класну школу (1896) и за Львовску учительску семинарию (1900) и так зыскала атестацию учителькы народной школы.
Учительованя
Учительовала в селах Галичины. В часѣ Первой свѣтовой войны одышла на австрийскы землѣ монархии, учила дѣти в лаграх бѣженцьох з Галичины. В року 1919 въедно з иншыма учителями з лагрох, боячи ся вертати до Поляками заятой Галичины, осѣла в Подкарпатской Руси. Працовала як учителька в школах сел Зарѣчово, Порошково, як домашна учителька внукох украинского писателя Ивана Франка в Довгом, де жила его дѣвка. Коли в року 1929 была обвинена з античехословацкой агитации и выказана з краю, вернула ся до Галичины, де дале была учительков. В роках 1937–1940 — директорка Братишовской 4-класной школы.
Родина
В року 1905 Мария Ленерт повѣнчала ся в уторопской церкви з Августином Домбровскым, тыж учительом. Мали четверо дѣти: Остап, Роман, Маркиян, Даря.
Творба
Тринадцятьрочна Марийка зачинать складовати свои вершы. Спочатку по польскы, а од року 1896, коли первый раз прочитала Шевченка, зачала писати по украинскы. В року 1902 написала верш Ой, не нам в кайданах жити, з котрым собѣ зыскала славу и быв то первый верш, подписаный псевдонимом Марийка Подгорянка.
В року 1940 тяжка травма на довгый час поклала поетку до постели. Лем по 10 роках могла ся вернути до литературной творчости. В року 1960 стала ся членков Сполку писательох Украины. В року 1962 вышла ей остатна приживотна зберка «Гірські квіти». В совѣтской добѣ оспѣвовала розцвѣт родного края.
Свята тайна
Свята тайна, sacramentum – святе дѣло, присяга,  μυστήριον mystérion – тайна) — видимый знак невидимой ласкы Божой, од Исуса Христа установленой дѣля нашого спасѣня. Святы тайны суть — богоустановлены святы дѣйства, в котрых под видимым образом передавать ся вѣруючым невидима благодать Божа. На роздѣл од обрядох (освячѣня воды, погребу умерлых и др.), котры суть церковного походжѣня, святы тайны ся поважують установленыма самым Исусом Христом и суть покликаны змѣнити не вонкашный, але внуторный живот чоловѣка.
Сѣм святых тайн
Святы тайны подавать священик, а суть тоты: Крещѣня, мированя и священство мож приимати лем еден раз в животѣ. Иншы четыри тайны мож приимати вецей разы.
Референции
Катеґорія:Христианскы тайны
1012
Вмерли
Катеґорія:Рокы
Кротон (рѣка)
Кротон, Croton River — рѣка в штатѣ Ню Йорк, приток рѣкы Гадсон. Служить на засобованя водов города Ню Йорк.
История
Уже в року 1912 з рѣкы были денно одбераны 1150 милионы литрох воды про засобованя города Ню Йорк. Вода од року 1842 была доправляна аквадуктом Old Croton, позднѣйше была выставлена преграда New Croton Dam и система резервоарох на притоках Кротона. В 1990-х роках вода стала ся непридатна на питя, але в року 2015 зачала фунговати нова система филтрации и теперь цѣла засобуюча система поуживать ся наповно.
Ток рѣкы
Зачатком властнѣ рѣкы Кротон поважують суток ей трьох рамен: Западного, Середнього и Восточного Кротона. На вшиткых раменах и притоках суть довъедна 12 штучных резервуарох и три регулованы озера. Устя Кротона находить ся при бывшом селѣ Кротон-на-Гадсонѣ, котрое днесь е сѣверным подгородом Ню Йорка, оддаленым од центра майже о 50 км.
Референции
Катеґорія:Рікы подля алфавиту Катеґорія:Рікы США Катеґорія:Рікы Сіверной Америкы
Моло
Моло — гидротехнична ставба на морю, рѣцѣ або озерѣ, назначена про приставаня лодьох, човнох и/або  охрану акватории.
Етимология
Слово моло перебране з италианского языка (molo).
Опис
Мола пристанны ставлять ся там, де при берегу вода мѣлка, и лодѣ про то можуть пристати лем в оддалѣню, на оддаленом концю пристанного мола мать быти достаточна глубку воды, потребна про найвекшы лодѣ, плавлючы в одповѣдной акватории. Пристанны мола можуть быти певны (выставены на днѣ), плавлючы, або комбинованы.
Мола охранны мусять мати конштруктивну певность, достаточну на охрану од найвекшых прогнозованых прибойох, габовитости, леда и вѣтра. Охранны мола застачують спокойну воду в храненой акватории и вгодны можности про пристаня, выладованя и наладованя товара, насѣданя и высѣданя путуючых.
Интересны факты
При ставбѣ мола хоснують каменѣ штонайвекшого розмѣра: в Ню Йорку хосновали квадры вагов 100 тонн, в Даблину — аж 350 тонн, высота мола сягать 1,5–2 метры над найвысшым уровнем воды. Довжка мола може сягати километры. В Шербургу моло мать довжку 3712 м. 6. октобра 1989 в мексицком Прогресо отворили моло про приставаня найвекшых крузерох (вылетных океанскых лодьох), што мать довжку 6,5 км.
Референции
Катеґорія:Водны ставбы Катеґорія:Водный транспорт
1011
Глави штатів
Катеґорія:Рокы
Крещѣня
Крещѣня або крест, βάπτισμα понорѣня до воды — практиковане в христианскых конфесиях — католицизмѣ, православии и протестантствѣ — священодѣйство удѣляня тайны креста, через котрый чоловѣк ставать ся членом Церкви.
Тайна крещѣня
Крещѣня е свята тайна, в котрой чоловѣк водов и словом Божим очищать ся од первородного грѣха, а кедь е доростлый, очищать ся и од вшиткых грѣхох. Чоловѣк, приявшый тайну крещѣня ставать ся христианом. Вода мать быти природна, свячена, но кедь не е, може быти и природна, не посвячена. Вода ся лие на голову крещеного три раз, а священик говорить слова: «Крестить ся раб‹а› Бож‹ий/а› ‹имя› во имя Отця и Сына и Святого Духа, аминь».
Дѣйство крещѣня выконуе священик, але в наглой смертелной нуждѣ хотькто може крестити, а буде тот крест платный, кедь:
КРАСНО
КРАСНО куртанка од Карпаторусский Автономный Совет Национального Освобождения — илегална организация Русинох Пряшовского края в роках 1943–1944.
Крещѣня
История
Же свята тайна крещѣня установлена од самого Исуса Христа потверджують его слова ку своим ученикам: «Та йдѣть научайте вшиткы народы, крестячи их во имя Отця и Сына и Святого Духа». Катехизм учить, же Исус Христос сам прияв крест в Йорданѣ и тогды вшиткых христиан до кресту сповиновав высше уведеныма словами.
КРАСНО
Основана в Пряшовѣ в септембрѣ 1943. Инициаторы были: Дионизий Ройкович, Василь Караман, Петро Бабей, Петро Жидовскый, Павел Капишовскый.
Крещѣня
История
Спочатку крещѣня удѣляли в «живой водѣ» (поток, рѣка), а од VI. стороча зачали будовати при церквах хрестителницѣ. В православии заховало ся занорѣня в купель, в католицизмѣ и протестантствѣ помалы вышло з ужитя, хоть не е заказане.
КРАСНО
В ядро организации входили тыж Иван Жидовскый, Михайло Лихвар, Андрѣй Няхай, Иван Пьещак.
Крещѣня
Референции
Катеґорія:Христианскы тайны
КРАСНО
Члены организации належали до розличных партий, были меджи нима и безпартийны. Организация клала собѣ яко задачу: помочь совѣтскым заятцям, словацкым партизанам, иншым антифашистичным силам. Члены организации надѣяли ся, же Русины Подкарпатской Руси и Пряшовского края в повойновой Чехословакии достануть автономию и ровне партнерство з Чехами и Словаками.
Референции
Катеґорія:Организации в Чехословакии
24. октобер
24. октобер — 297. день рока (298. в переступнім роцї) в ґреґоріаньскім календарю. До кінце рока оставать.
1010
Вмерли
Катеґорія:Рокы
Вербяж
Вербяж,  Верб'яж — село в бывшом Воловецком районѣ (од 2020 Мукачовскый) Закарпатской области, центер сельской рады.
Полога
Лежить на дорозѣ Ужгород – Львов. Од Воловця оддалене о 17км. В готарѣ села находить ся Верецкый просмык.
История
Перва упоминка в историчных жерелах датована роком 1600.
В року 1910 зоз 562 обывательох были Русины — 439, 107 — Нѣмцѣ, 16 — Мадяре. Подля набоженства 452 были грекокатолици, 108 — израелиты.
В року 1930 в селѣ жыло 565 особ, з них: Русины — 487, Евреи — 78. В селѣ была русинска школа (2 класы), Религийна громада числила 487 грекокатоликох и мала муровану грекокатолицку церкву Преображѣня з року 1878, а в приселку Петрусовиця — деревяну церкву Жон мироносиць з року 1887.
Администрация
Ку юрисдикции сельской рады належить тыж село Завадка.
24. септембер
24. септембер — 267. день рока (268. в переступнім роцї) в ґреґоріаньскім календарю. До кінце рока оставать.
Прогресо (Юкатан)
Прогресо (исп. Progreso) — портовый город в Мексику, штат Юкатан, административный центер муниципалиты Прогресо] Обывательство, подля списованя-2005, было 35519 особ.
Полога
Город находить ся на сѣверном березѣ повострова Юкатан, 25 км на сѣвер од Мериды столицѣ штата Юкатан.
История
Город был основаный Хуаном Мигуелем Кастро, подля декрету з дня 25. фебруара 1856 президента Мексика Игнасио Комонфорта.Главна туристична атракция — памяткы доколумбовой културы майя.
Економика
Город жие з рыбного промысла, туристикы и контайнерового транспортованя. В року 1989 отворене нове пристанне моло довжков 6,5 км, способне до пристаня найвекшых лодьох.
Фотогалерея
Файл: Faro-progreso-mx.JPG |Маяк в Прогресо Файл: Beach at Progreso, Yucatán.JPG |Плажа в Прогресо Файл: Progreso, Yucatán (08).jpg | Плажова улиця Файл:Carnival Freedom in Progreso Mexico.jpg|Крузер при молу в Прогресо </Gallery>
Референции
Катеґорія:Населены пункты Мексика
Помазаня хворых
Помазаня хворых, остатне помазаня або елеопомазаня, unctio infirmorum — тайна, в котрой тяжко хворый чоловѣк через помазаня олайом и через молитву священика достане благодать Божу на спасѣня душѣ и на здоровя тѣла. Елеопомазаня може прияти каждый христиан, котрый е тяжко хворый, або умерать.
Елеопомазаня може ся принимати вецей разы, але в припадѣ того истого охворѣня лем еден раз: кедь же ся хворый выздоровѣв, а по часѣ зась ся тяжко похворѣе, тогды може приняти помазаня зась.
Референции
Катеґорія:Христианскы тайны
Бзенов
Бзенов є село в окресї Пряшів в Пряшівскім краю на юговыходї Словеньска.
Дендролоґія
Дендролоґія (ґрец. δένδρον (дендрон) - дерево, струм a λόγος (logos) - слово; наука) є наука дослїджуюча дерева, крякы а ліаны. Є фахом ботанікы а заместнавать дендролоґув.
Єй походжїня є повязаноє из розвойом нїмецького лїсницьтва у половинї 19. столїтя. Роздїлює ся на далші фахы: лїсницькa дендролоґія, садовницьтво, овочницьтво а меліорачні країні управы. Дендролоґія занимать ся ай дослїджованём акліматизацїёв иноземных дерев а занимать ся тыж задачов дерев у екосістемох.
Иглисті дерева
належать ту напримір сосна, ялиця, смерека, тис а далші
Листяні леревa
належать ту напримір яблоня, грушка, бук, ясїнь, вульха а далші
Крякы
належать ту напримір орґонина, врес, бзина а далші
Ліаны
належать ту напримір ружа, блющ, гортензія а далші
Одношіня з ботаніков
Дендролоґія ся часто замінять из ботаніков. Ботаніка дослїджоє вшыткы рослины а дендролоґія лем лїсні дерева. Дендролоґію мож розумити як пудкатегорію ботанікы.
Катеґорія:Ботаніка
Нано-
Hано-, од   νάνος, nános — карлик — префикс ку назвам единиць мѣры меджинародной системы,  котрый означать милиардну часть единицѣ, або 10-9 од зачаточной единицѣ. Позначать ся додаваньом н ку позначцѣ единицѣ в кирилицѣ, або n в латиницѣ.
Напримѣр: 1 нм = 10-9 м (еден нанометер ровнать ся 10-9 метра).
Референции
Катеґорія:Префиксы SI
Велика мадярска низина
Велика мадярска низина, Alföld, давнѣйше Nagy Magyar Alföld, морфологично представлять собов найзападнѣйшу часть евразийского степа, од котрого оддѣлена подковов Карпат. Обща плоха около 93 000 км².
Лежить на територии шѣстьох держав: Мадярщина, Румыния, Сербия, Словакия, Украина, Хорватия. Простерать ся од сѣвера на юг на 460–500 км, од запада на выход на 220–290 км.
Мадярщина
На територии днешной Мадярщины лежать 52 000 км² циже 56% общой плохы Великой мадярской низины. Понижать ся од сѣвера на юг, а ей найвысша точка, горбок Гопортьок, з надморсков вышков 183 м н.м. находить ся около села Нѣрбогат 47.75667°N, 22.03333°W в залѣсненом теренѣ и означена геодезичным знаком HP 1961. Найнизша точка, варошска часть Ялова,  Gyálarét, города Сегеда на югу Мадярщины з надморсков вышков 75,8 м н.м.
Окрем того понижѣня од сѣвера на юг, понижать ся од западного и выходного края ку серединѣ, ку корыту Тисы, так же землѣ попри Тисѣ суть найнизшы.
Румыния
В мадярской фаховой литературѣ тота сторона называна Kelet-Alföld (выходна низина). Складать ся з трьох части: Сатмарска низина, Câmpia Someșului; Керешскый край,  Crișana; Темешварскый Банат,  Banat.
Сербия
Сербска часть лежить во Войводинѣ и складать ся з Южной Бачкы, Западного Баната и Выходного Срѣма.
Украина
Украинску часть Великой мадярской низины называють Подкарпатска низина, Закарпатська низовина. Суть то найуроднѣйшы и про земледѣлску продукцию найвгоднѣйшы землѣ Закарпатской области.
Хорватия
Хорватска часть складать ся з бывшой жупы Бараня, Baranja и Выходного Срѣма,  Srijem.
Референции
Катеґорія:Мадярьско Катеґорія:Румыния Катеґорія:Сербія Катеґорія:Словеньско Катеґорія:Ґеоґрафія Україны Катеґорія:Хорватия Катеґорія:География Европы
Бѣлы Ославы
Бѣлы Ославы, Білі Ослави — село в Надворнянском районѣ Ивано-Франковской области Украины. Число обывательох — 4525 (2001). Орган мѣстной администрации — Бѣлоославска сельска рада.
География
Село Бѣлы Ославы лежить на рѣцѣ Ославѣ, о 19 км од районного центру ай о 12 км од желѣзничной штации Дѣлятин. Через село бѣгне автодорога на Дѣлятин—Яблунов.
История
Перва документована упоминка о селѣ датована роком 1745.
В августѣ 1943 через село переходили партизаны. За помочь партизанам фашисты пострѣляли над 80 обывательох и спалили велику часть села. 9 септембра 1967 в селѣ отворили памятник жертвам фашизму. В совѣтской добѣ село мало середню школу, клуб, библиотеку, фелчерско-акушерскый пункт, 4 продавалнѣ, ѣдалню, швалню, пошту, шпоркасу. За рокы 1945–1971 в селѣ выставили 565 бывалны будинкы.
24. юл
24. юл — 205. день рока (206. в переступнім роцї) в ґреґоріаньскім календарю. До кінце рока оставать.
1008
Глави штатів
Катеґорія:Рокы
Прозодия (лингвистика)
Прозодия або прозодика, προσῳδία надголос, рефрен — система выгваряня надголошеных и ненадголошеных, довгых и куртых складох в речи.
Прозодичны властности языка односять ся не ку сегментам (звукам, фонемам), але ку так званым супрасегментным (надсегментным) компонентам речи, довжым од окремого сегмента, — ку складу, слову, синтагмѣ (интоначно-змысловому блоку, обсягуючому обычайно даколько слов) и ку реченю. Одповѣдно, прозодичным властностям характерна тырвалость, неточковость их реализации.
Прозодия слова
В прозодии слова главнов властностьов зоставать надголос. Чешскый и мадярскый языкы мають надголос, фиксованый на первый склад, французскый и векшина туркийскых — на послѣдний. Меджи Русинами Лемкы и войводянскы Руснаци — на передпослѣдный.
1007
Вмерли
Катеґорія:Рокы
Фонетичне слово
Фонетичне слово — термин фонетикы, котрым ся означать група складох, объединена едным надголосом.
Фонетичне слово не все ся стотожнять зоз граматичным. Оно може обсяговати в собѣ фонетично звязаны з повнозначным словом ненадголошены служебны слова, клитикы, предходячы повнозначне слово (проклитикы), або слѣдуючы за ним (енклитикы). Понеже фонетичне слово объединене в цѣлость на основѣ ритмичной субординации складох, его иншак называють речовым тактом.
Кротон (ботаника)
Кро́тон, Crōton — род ростлин родины Молочковитых,   Euphorbiaceae, обсягуючый до 1200 видох,  росширеных в тропичных и субтропичных пасмах.
Опис рода
Мать форму стромика, корчика або травы. Плоды хлупаты або лушпинковаты. Листкы алтернуючы, нечленены. Мать острый пекучый сок. Мужскы цвѣткы (на рис. 1 и 2) мають 5-листый келих и 5-листу хлупату коруну. Тычинкы в числѣ 10, 12 и веце суть умѣщены по 5, а вдну коруны по 2 або 3. Женскы цвѣткы (на рис. 6) мають листкы келиха зростнуты до даякой довжкы, коруну редуковану на 5 зростнутых слызникох (жляз). Цвѣты стоять в колосах або грознах, в котрых женскы цвѣткы суть положены ниже. Плод мать трикоморну ташку, в котрой выростають три семена, при дозрѣваню ся ташка пукать.
Вид Кротон проганяючый (Croton tiglium)
Не­вы­со­кый вѣч­но­зе­ле­ный стромик, або кряк, ростучый в природѣ в южной и юговосточной Азии, а тыж кул­ти­вованый во мно­гых краях. Насѣня (semen, grana Tiglii) силно проганяюче, обсягуе до 50% о­тровно­го кро­тоно­во­го олаю (oleum crotonis), хоснованого во фар­ма­ко­ло­гии. Двадцять капок того олаю можуть быти смертелнов давков. Подля мадярскых лѣкарницкых предписох максимална разова давка 0,05 г, подля российскых 1–2 капкы.
Референции
Катеґорія:Ростлины Катеґорія:Молочковиты
Окленд
О́кленд, Auckland,  Tāmaki-makau-rau — найвекшый город Нового Зеланду з обывательством около 1 415 550 особ (2013), што выносить около третины обывательства державы.
Полога
Окленд лежить в сѣверной части Сѣверного острова, на шии, котра споюе полуостров Окленд з основнов частьов Сѣверного острова.
Економика
Великый пристав на Тихом океанѣ, накладовый оборот 15,4 млн. тон (1983). Меджинародне летиско. Важный промысловый центер, де ся выраблять около третины промысловой продукции державы. Конарѣ: машинарство (транспортне, земледѣлске, електротехничне), обрабляня металох, хемичный, текстилный, скорарско-обувный, потравиновый (переважно молочный и мясный) промысел.
24. януар
24. януар — 24. день рока в ґреґоріаньскім календарю. До кінце рока оставать ( в переступнім роцї).
Челёвце (окрес Пряшів)
Челёвце є село в окресї Пряшів в Пряшівскім краю на юговыходї Словеньска.
1006
Вмерли
Катеґорія:Рокы
25. децембер
25. децембер — 359. день рока (360. в переступнім роцї) в ґреґоріаньскім календарю. До кінце рока оставать.
Микробиология
Микробиология, од μικρος малый,  bios живот — наука, котра штудуе микроорганизмы, их штруктуру, физиологию и биохемию, генетику, систематику, их вызнам про живот людей, живу и неживу природу, их росширѣня и роль в циркулации материй в природѣ, а тыж выпрацовуе методы вплыву на животну чинность микроорганизмох, их выявлѣня и роспознаня.
Референции
Катеґорія:Микробиология
Берлін
Берлін (Berlin) є містом і тыж сполковов землёв Сполковой републікы Нїмецько. Головным містом Нїмецька ся став року 1991 і од зъєдночіня Нїмецька (і тым обидвох частей міста) належыть Берлін ку найвекшым містам в Европі.
Катеґорія:Міста Нїмецька Катеґорія:Населены пункты Германии Катеґорія:Головны міста Катеґорія:Міста Европы
Бактериофаг
Бактериофаг, або тыж фаг, од bacteria бактерии и  φᾰγεῖν - phagein  "пожирати", — е вирус, котрый жие и плодить ся лем в бунках своих газдох — бактерий.
Штруктура и росплоджѣня
Бактериофагы суть выразно меншы од бактерий, их великость ся звычайко колыше в границях 20-200 нм. Типичный бактериофаг мать головку и хвостик. Головка складать ся з протеиновой капсиды, котра в собѣ обсягуе генетичный материал — нуклеовы квасы: DNA або RNA. Хвостиковы волокна и закладна плоха зоз клинцями служать, жебы ся прихопити ку поверху бактерии. Бактериофаг выпустить фермент, котрым ся роспустить стѣнка бункы бактерии, а через каналик выпустить до бункы свои нуклеовы квасы. Под их вплывом синтеза протеинох бактерии заставить ся, а зачне ся синтеза нуклеовых квасох и протеинох бактериофага. Так ся выплодить нова генерация бактериофагох и зачне жерти новы бункы.
То ся тыче вирулентных фагох, але суть тыж симбиотичны фагы, котры не знищують бактерии, лем сполужиють з нима.
Выхоснованя в науцѣ
Батериофагох в природѣ е велике множество. Суть монофагы, котры паразитують лем на едном видѣ бактерий, а суть полифагы, котры ся плодять на веце видах. Практично каждый вид бактерий мать и свой бактериофаг.
Штудованя бактериофагох давать знаня о многых проблемах дѣдичности и перемѣнчивости. Бактериофагы успѣшно хосновали в лѣчѣню инфекчных хворот (тифус, холера, чума и др., в сучасности з росширѣньом антибиотикох, тото выхоснованя ся зузило.
Референции
Катеґорія:Микробиология
Бермуды
Галерея
Катеґорія:Ґеоґрафія
Протекторатна коруна
Протекторатна коруна (куртанка K) — грошова единиця в роках 1939–1945 на територии Протекторату Богемия и Моравия. в часѣ нѣмецкой окупации. На словацкой територии бывшой чехословацкой републикы быв выголошеный Словацкый штат зоз властнов валутов.
Чехословацкый народный банк 31. марца 1939 змѣнив назву на Народный банк Богемии и Моравии. Фактично быв он подрядженый Райхсбанку, котрый мав право вплыву на чинность Народного банку. Протекторат ся 1. октобра 1940 став частьов мытного простору Райха, де коруна перестала быти окремов валутов. Заник валутной автономии быв наслѣдком мытной унии. Протекторат утратив независлу платничу систему зо заграничом.
Курз протекторатной коруны быв штучно уложеный ку имперской марцѣ, а то 1 RM : 10 K. Така реалность вела ку раблованю чешской и моравской торговлѣ, бо нѣмецкы окупанты и Нѣмцѣ в Райху подля курзу, котрый не одповѣдав реалной вартости (тота была около 1 : 6), выкупововали товары, поживу, алкогол.
1003
Вмерли
Катеґорія:Рокы
Червенїца
Червенїца є село в окресї Пряшів в Пряшівскім краю на юговыходї Словеньска.
Цепелин
Цепелин, або воздухоплав, од имени конштруктера (гроф Ferdinand von Zeppelin, 1838–1917) — моторовый лѣтаючый апарат, легшый од воздуха, во формѣ цигаровитого балона, котрый мать можность рядженого руха, независимого од воздушных потокох.
История
Первый успѣшный лет реализовав Француз Анри Жиффар (Henri Giffard) 24. септембра 1852 в Парижу. Его воздухоплав мав 44 м довгый мягкый корпус, наповненый гидрогеном, мотор вагов 160 кг и выконом 3 коньскы силы, а пролетѣв 30 км зоз скоростьов 10 км/год.
Еднов з найуспѣшнѣйшых конштрукций была тверда скелетова од грофа Цепелина (1900), котра ся выробляла сериово и мала комерчне выхоснованя, По даколькох выбухох и пожарах цепелины перестали наповньовати гидрогеном, замѣнивши го на гелий, котрый не горить. Цепелины были хоснованы в обох свѣтовых войнах.
Днешность
Про дакотры шпецифичны улогы цепелины суть хоснованы и нынѣ, в тому числѣ ай безпилотны: они годны лѣтати на вышках 20–25 тыс. м, на одстояня около 22 тыс. км, поднимати 500–1000 тон, ани не потребують летиска.
25. май
25. май — 145. день рока (146. в переступнім роцї) в ґреґоріаньскім календарю. До кінце рока оставать.
Умерли
Катеґорія:Рокы
Нѣмецка Мокра
Нѣмецка Мокра, Deutsch Mokra,  Německá Mokrá,  Німецька Мокра,  Немецкая Мокрая —  село в Тячовском районѣ Закарпатской области Украины.
География
Нѣмецка Мокра — невеличке село, простерте в довжцѣ 2,5 км на лѣвом березѣ рѣкы Мокрянкы, на серединѣ путе з Усть-Чорной до Колочавы.
История
Перва упоминка в документах: Mokra, 1638, а з нѣмецков идентификациев: Deutsch-Mokra, 1783. Село заклали утѣкачѣ з Галича, и мало оно лем 16 убогых хыж, коли 9. новембра 1775 сюды прибыли з повозом 120 переселенцѣ зоз землѣ Горна Австрия, котрых покликала мадярска влада в интересѣ организации лѣсового газдованя. В року 1910 были 730 обывателѣ, з них 654 — Нѣмцѣ, 47 — Мадяре, 28 — Русины; подля вѣры: 663 — римокатолици, 37 — грекокатолици, 20 — израелиты. В року 1930 зоз 1027 обывательох 807 были Нѣмцѣ, 142 — Русины, 55 — Чехы и Словаци, 7 — Евреи, 6 — Мадяре, 10 — чужоземцѣ; римокатолицка громада мала 841 вѣрника и деревяну церкву з року 1779, котра ся заховала доднесь, а в ней ся заховала застава, под котров пришли ту австрийскы переселенцѣ. В совѣтско-украинской добѣ село было перейменоване на Комсомольськ (1946). Фундаменталне академичне выданя ''Історія міст і сіл України. Закарпатська область. Київ, 1969, упоминать за Комсомольськ'' лем тельо, же было «колись Німецька Мокра». А меджи тым, в року 1944 нѣмецке обывательство села было репресоване, в селѣ зостали лем 12–14 родин з даколишных переселенцьох, иншых розтерьхали по таборах примусовой роботы в СССР, иншы в роках 1974–1975 емигровали до ФРГ, доднесь зостали лем двѣ родины. В року 2016 декомунизачным актом Украина вернула селу историчну назву Німецька Мокра.
Референции
Катеґорія:Населены пункты Украины Катеґорія:Населены пункты Закарпатской области
Молочковиты
Молочковиты (Euphorbiaceae) — ботанична родина крытосеменных дводѣложных ростлин.
Галерия
Катеґорія:Ботаничны родины Катеґорія:Молочковиты
Бетон
Бетон (од фр. béton) — композітный ставебный матеріал составленый із споїва і повнива. Кідь споїво затугне взникне певный умелый злїплянець. Найчастїшым другом берону є ціментовый бетон, де є споївом цімент і повнивом камениво; далшым матеріал про выробу є вода. Другым часто хоснованым другом бетону є асфалтовый бетон, котрый ся хоснує про будованя асфалтовых дорог.
Катеґорія:Ставебны материалы
Гимна
Гимна,  ὕμνος hymnos, святочна пѣснь, хвалоспѣв во славу державы, вѣры, народа, даякых подѣй.
Политичны гимны
З конця XIX. стороча меджинароднов пролетарсков гимнов стала ся Интернационала. Державна гимна е официалным симболом державы въедно з державнов заставов и державным гербом. В СССР до року 1944 державнов гимнов была Интернационала, а позднѣйше стала ся она партийнов гимнов КПСС.
Русинска гимна
Русинску гимну Подкарпатскы Русины написав в добѣ народного пробуджѣня Александер Духнович, а музику — Стефан Фенцик.
Референции
Катеґорія:Гимны
Уран
Уран може означовати:
Уторопы
Уторопы, У́торопи — село в Косовском районѣ Ивано-Франковской области Украины. Число обывательох — 2218 (2001), суть переважно православны УПЦ КП. Одпуст держать 21. новембра (Михаила).
Полога
Село лежить на асфалтцѣ Косов – Коломыя, оддалене од Косова о 14 км, а од желѣзничной штации Коломыя о 21 км. Через село тече рѣка Уторопка.
История
Перва документована исторична упоминка датована роком 1367, до половкы XIX. стороча звало ся Утроп. Од року 1531 было мѣстечком и мало оборонны валы. В роках 1672 ай 1676 было спалене Татарами.
Референции
Катеґорія:Населены пункты Украины Катеґорія:Населены пункты Ивано-Франковской области
1002
Глави штатів
Катеґорія:Рокы
Карпатска котлина
Карпатска котлина або Паннонска котлина — територия, ограничена на сѣверѣ и выходѣ Карпатами, на западѣ Алпами, на югу Динарскыма горами. В днешной добѣ в границях той територии цѣлком положены Мадярщина и Словакия, а часточно лежать Австрия, Босния и Герцеговина, Румыния, Сербия, Словения, Хорватия, Украина и Чешска република.
Плоха Карпатской котлины чинить около 200 тыс. км2. Геологично е то меджигорне тектоничне понижѣня, в сучасности заповнене лесом и алувийом. В геологичной минулости было то море, солене, полусолене, наконець солодководне, котре по тектоничных ссувах стекло и высохло. Третьогорны версти указують ся лем на крайох котлины, иншак покрыта она штвертогорныма ай поводневыма верстями о грубинѣ 100–150 м. Карпатска котлина стала ся барз важным земледѣлскым регионом з ровнинами, покрытыма великыми просторами лесовых земель, котры надзвычайно уродны. Хоть атмосферичны выпады не суть богаты, их звыкло быти доста про ростлины.
Гидрографично е то базен середного току Дуная, котрый ся дренуе его притоками Тиса, Драва, Сава и др.
Найвекшы городы суть: Будапешт (Мадярщина), Белград (Сербия), Загреб (Хорватия), Братислава (Словакия), Темешвар (Румыния).
Референции
Катеґорія:Мадярьско Катеґорія:Румыния Катеґорія:Сербія
Катеґорія:Словеньско Катеґорія:Україна Катеґорія:Хорватия
25. октобер
25. октобер — 298. день рока (299. в переступнім роцї) в ґреґоріаньскім календарю. До кінце рока оставать.
1001
Вмерли
Катеґорія:Рокы
Карой Мейсарош
Карой Мейсарош, Mészáros Károly, *20. юл 1821, Гайдудорог, Мадярске кральовство – †2. фебруар 1890, Завадка, жупа Унг (днесь Словакия) — мадярскый новинарь, правник, историк, автор книгы о Русинах Мадярского кральовства и первой истории Унгвара.
Биография
Карой Мейсарош походив зо схудобнѣлой горожанской грекокатолицкой родины, а ку тому в року 1831 в лютуючой в Гайдудорогу колерѣ умер му отець, котрый утримовав родину шустерством, так же не вызерало, же дѣтвак годен буде выштудовати дашто вецей як зачаточну школу, выше од котрой в селѣ тогды нич не было. Але вдякы тому, же мѣстный парох Деметер Керекеш, увидѣв его безмѣрну тугу учити ся и взяв над ним патронат, а наступно так и мукачовскый епископ Василий Попович, стало ся цѣлком иншак: учив ся в гимназиях в Дебреценѣ и Оради, в духовной семинарии в Оради, на универзитѣ в Пейчу, пак в Пештѣ, де штудовав право и дипломовав в року 1846. Того ж року здав адвокатскый испыт и практиковав приватно, а пак достав уряд табуларного судьи в жупѣ Мошон. В часѣ штудий навщѣвовав предреволучны кружкы пештскых штудентох, але мав помѣрны погляды на тогочасну и будучу позицию Мадярщины в унии з Австрийсков империев. В период револуции 1848–1849 выступав як новинарь, хроникарь револуции. В року 1850, по задушѣню револуции, коли настав твердый абсолутистичный режим имперского министра А. Баха, мусѣв ся скрыти, боячи ся арешту, до провинчных Гайдудорога и Унгвару, де розрахововав на адвокатску практику и мѣсто учителя. Але в Унгварѣ му еще раз пощастило: в року 1850 достав уряд судового засѣдателя. Кедь в Мошонѣ (1846.04.20–1848.06) быв выбраный за свои конзерватизм, помѣрность и ученость, ту в Унгварѣ заважила его грекокатолицка вѣра и литературна слава. 21. апрѣля 1851 29-рочный Карой Мейсарош оженив ся з 17-рочнов Амалиев Коллар, старшов дѣвков заможного землепана зо Завадкы, судового урядника жупы Унг во выслужбѣ. Через интригы неприятельох в року 1853 стратив уряд судового засѣдателя, а в року 1856 была му заказана адвокатска практика як участнику револуции. Тогды з родинов перебрав ся до Будапешту, де заробляв як новинарь и литератор, але в року 1959 вернули ся до Завадкы и купили невеликый маеток в Минаю, де зачали ся занимати газдовством. Причинами такого рѣшѣня было раз то, же Каройови од редакторской роботы силно заслабли очи и намѣнив собѣ стати ся посланцьом до парламента од Подкарпатя, бо так годен бы одстояти свои идеи лѣпше як новинарсков чинностьов; а другый раз то, же Амалия навыкла до сельского живота, не любила собѣ в Будапештѣ и дорѣкала мужови за его непрактичность в газдовствѣ и финанциях, котра го привела до утраты около 3000 позыченых форинтох. Од року 1865 уже достав назад право адвокатской чинности и кандидовав до парламенту, але не успѣв. Занимав урядны мѣста на державной службѣ в жупѣ Унг: голова школной управы, честный старшый нотарош жупы, а в року 1876 предсѣдовав на всемадярском нотарском конгресѣ. В послѣдных роках свого живота пробовав приблизити реализацию мрѣи свого патрона, спочилого о. Деметера Керекеша: добити ся заведжѣня мадярского литургийного языка в грекокатолицкых мадярскых парохиях. Понеже ни Ватикан, ни влада тото не дозволяли, створив литературне общество, котре выдавало литургийны книгы в мадярском языку. Але ани он сам не дожив до реализации той мрѣи: мадярскый литургийный язык зазвучав лем в року 1912 в церквах новоствореной Гайдудорогской грекокатолицкой епархии.
Физиология
Физиология, з φύσις fýsis жива природа + λόγος lógos наука, учѣня — медицинска и биологична наука о фунгованю в цѣлости живого организма, а тыж его окремых систем, органох, тканив и бунок, и регулации животных функций.
Новы резултаты штудий во физиологии и медицинѣ яко важных роздѣлах людского знаня каждорочно суть одзначованы Нобеловов наградов.
Закладательом модерной физиологии поважують Клода Бернара (1813–1878).
Референции
Катеґорія:Біолоґічны области Катеґорія:Медицинскы фахы Катеґорія:Физиология
Уран (елемент)
Ура́н, U, uranium; — радиоактивный хемичный елемент с атомовым числом 92 в III. групѣ периодичной системѣ, атомова маса — 238,029; односить ся ку актиноидам.
Референции
Катеґорія:Хемічны елементы Катеґорія:Металы
25. септембер
25. септембер — 268. день рока (269. в переступнім роцї) в ґреґоріаньскім календарю. До кінце рока оставать.
Лес
Лес, loess, aeolian soil, brickearth limon;  Löss / Löß — континентална еднородна, обычайно непасмовита, пухка седиментна горнина плово-жовтого колору з вапняниково-пѣсковатыма включѣнями, зложена переважно порошистыма зеренками.
Характеристика
Пороватость 40–55 %. Характерный значный став карбонатох калция. Обсяг порошистых зеренок (великости 0,05–0.005 мм) в лесѣ — над 60 %. Складать ся переважно зоз зерен кварцу, польовых шпатох, слюд. Обсягуе мушлѣ тай кости и зубы ссавцьох. Легко розмокать и розмывать ся: при силном звогчѣню в товщах лесу взникають осѣданя, грозны про ставебництво. Ропознавають "студеный" лес (зоз слѣдами вѣчно замерзлой землѣ) и "теплый". Лес росширеный в Европѣ, Азии, Сѣверной и Южной Америцѣ, переважно в степовых и полупустынных районах мѣрного пояса. Грубость лесу мѣнять ся од единиць до даколькых соток метрох (в Китаю и Середньой Азии до 400 м), горнина в сподных горизонтах силно збита. Особливость лесу — наглый спад моцности штруктурных повязань при звогчѣню, што веде до вывою лесового псевдокарсту, утратѣ носных властностей грунтох, взнику ссувох и подобне. Лесы занимають до 2/3 плох во степовых и лѣсостеповых зонах.
Походжѣня
Дискузия о походжѣня лесу держить уже над 150 рокы. Його приписовали оддѣяню вѣтру, дождьовых и топленых снѣговых або глечерных вод, вывѣтрьованю або периодичным промерзаням материнской горнины, вулканизму, козмичному порохови, усѣдованю в рѣках, озерах и морях. Популарны суть теории вѣтрового, грунтового и комплексного походжѣня лесу.
1000 рік
Вмерли
Катеґорія:Рокы
Арданово
Арда́ново, Арданове — село в бывшом Иршавском районѣ Закарпатской области Украины, центер сельской рады до котрой належат еще два села.
История
Перва упоминка в историчных жерелах датована роком 1364.
Село в входило до Мукачовской доминии (землепанства), властниками котрой были паны Мукачовского замка. В року 1572 доминию купив наджупан жупы Берег, наступным властником быв род Ракоци, а пак грофы Шенборны.
В року 1844 посвячена нова камяна грекокатолицка церква Рождества Пр. Богородицѣ.
По роспадѣ Австро-Мадярщины од апрѣля 1919 село было окуповане румынскым войском. Але уже в августѣ 1919 одступили село Чехам. Чешска влада установила строгы порядкы, заставила платити данѣ. Тото привело ку повстаню 19.–23. юна 1921, котре придушила полиция и войско.
В року 1930 в Ардановѣ быв 1271 обыватель, з того Русины —1211, Евреи — 44, Чехы и Словаци —6, Мадяре — 4, Нѣмцѣ — 1, чужоземцѣ — 5. Грекокатолицка громада мала 1189 вѣрникох. Была русинска державна школа (5 клас) и русинска грекокатолицка (1 класа).
15. марца 1939 в селѣ была обновлена мадярска влада, котра пятьох украинскых патриотох забрала до концлагру, мучила, а пак одпустила домов под дозор полиции.
27. октобра 1944 в село зашла Червена армада, и зачав ся украино-совѣтскый период его истории. В числѣ первых чинох совѣтской влады была реконштрукция и значне росширѣня паленчарни и сушарень на плоды, роздача худобным земель и наступна колективизация.
Администрация
Ку юрисдикции сельской рады належить тыж села Дунковиця и Мѣдяниця.